## La secretària autonòmica d’Igualtat i Diversitat, Asunción Quinzá, visita el Centre Alba de València

*** El Programa Alba d’ajuda a les dones víctimes de tràfic ha atés més de 1.400 dones de la Comunitat Valenciana durant el primer semestre de 2023**

La secretària autonòmica d’Igualtat i Diversitat, Asunción Quinzá, ha visitat el centre del Programa Alba d’atenció a dones víctimes d’explotació sexual a València.

La secretària autonòmica s’ha reunit amb les responsables del centre per a conéixer de primera mà la tasca que realitzen, i ha traslladat el compromís del Consell en la lluita per a erradicar l’explotació sexual i el tràfic.

El Programa Alba, que ajuda les dones víctimes de tràfic a eixir de les xarxes d’explotació sexual i ofereix una atenció integral, ha atés un total de 1.473 dones de la Comunitat Valenciana durant el primer semestre de 2023: 526 a València, 467 a Alacant i 480 a Castelló.

Les atencions a dones s’han fet individualment, tant en espais oberts com en les mateixes seus provincials i les ubicacions d’itinerància.

A la visita també han assistit el comissionat per a la Lluita contra la Violència sobre la Dona, Felipe del Baño, i el director general de Diversitat, Stephane Soriano.

Fecha: 24/08/2023